

REPUBLIKA HRVATSKA

SISAČKO – MOSLAVAČKA ŽUPANIJA

OPĆINA DVOR

OPĆINSKI NAČELNIK

KLASA: 112-01/22-01/

URBROJ: 2176-8-01-22-01

Dvor, 21. ožujka 2022.

Temeljem članka 8., 9. i 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19) i članka 40. Statuta Općine Dvor („Službeni vjesnik“ broj 07/21) Općinski načelnik Općine Dvor utvrđuje

**P L A N**

**prijma u službu u Jedinstveni upravni odjel Općine Dvor za 2022. godinu**

**Članak 1.**

Utvrđuje se Plan prijma u službu službenika i namještenika u Jedinstvenom upravnom odjelu Općine Dvor za 2022. godinu.

**Članak 2.**

Pravilnikom o unutarnjem redu Jedinstvenog upravnog odjela Općine Dvor („Službeni vjesnik“ broj 18/22) u Jedinstvenom upravnom odjelu Općine Dvor sistematizirano je šest radnih mjesta i to pet radnih mjesta službenika i jedno radno mjesto namještenika, od čega je na dan 21. ožujka 2022. godine popunjeno četiri radna mjesta i to tri radna mjesta službenika i jedno radno mjesto namještenika.

Tabelarni prikaz stvarnog stanja popunjenosti na neodređeno vrijeme na dan 01.02.2022. godine i planirani potrebni broj službenika i namještenika za prijam u službu na neodređeno vrijeme u 2022. godini sastavni je dio ovog Plana

**Članak 3.**

U Jedinstvenom upravnom odjelu u 2022. godini planira se prijem dva službenika i to:

* na neodređeno vrijeme, jedan, na radno mjesto: Pročelnik Jedinstvenog upravnog odjela
* na neodređeno vrijeme, jedan, na radno mjesto: Viši stručni suradnik za opće poslove i javnu nabavu

**Članak 4.**

Za planirani prijem osigurana su sredstva u Proračunu Općine Dvor za 2022. godinu.

**Članak 5.**

Utvrđuje se da u Jedinstvenom upravnom odjelu od tri zaposlena službenika i jednog zaposlenog namještenika nema zaposlenih pripadnika srpske nacionalne manjine, te da nije ostvarena popunjenost upravnog tijela pripadnicima srpske nacionalne manjine, sukladno odredbama Ustavnog zakona o pravima nacionalnih manjina i Zakona o lokalnoj i područnoj (regionalnoj) samoupravi.

**Članak 6.**

Prilikom popunjavanja slobodnih radnih mjesta u Jedinstvenom upravnom odjelu Općine Dvor u 2022. godini vodit će se računa o pravima pripadnika srpske nacionalne manjine na zastupljenost u upravnom tijelu Općine Dvor, sukladno odredbama Ustavnog zakona o pravima nacionalnih manjina, te odredbama Zakona o lokalnoj i područnoj (regionalnoj) samoupravi .

**Članak 7.**

Ovaj Plan stupa na snagu danom donošenja, a objaviti će se u „Službenom vjesniku“.

OPĆINSKI NAČELNIK

 Nikola Arbutina

|  |  |  |  |  |
| --- | --- | --- | --- | --- |
| Rbr. | Naziv radnog mjesta | Broj sistematiziranih radnih mjesta | Stvarno stanje popunjenosti | Broj planiranih popunjenih radnih mjesta u 2022. |
| 1 | Pročelnik jedinstvenog upravnog odjela | 1 | 0 | 1 |
| 2 | Viši stručni suradnik za opće poslove i javnu nabavu | 1 | 0 | 1 |
| 3 | Viši savjetnik za komunalni sustav, gospodarski razvoj i prostorno uređenje | 1 | 1 | 0 |
| 4 | Referent za administrativne poslove i društvene djelatnosti | 1 | 1 | 0 |
| 5 | Financijski referent za materijalno-financijsko poslovanje | 1 | 1 | 0 |
| 6 | Namještenik za pomoćne poslove - domar i dostavljač | 1 | 1 | 0 |